Hoër griepvoorkoms 'normaal' in winter | Maroela Media
Die Nasionale Instituut vir Oordraagbare Siektes (Nios) sê die verhoogde voorkoms van griep is 'n normale verskynsel dié tyd van die jaar.
Maroela Media het vroeër berig bewerings van 'n sogenaamde varkgriepuitbreking in Gauteng is onwaar.
Dr. Bandile Masuku, LUR vir gesondheid in Gauteng, sê die departement het die Nios gevra om onbevestigde bewerings dat talle mense in die provinsie varkgriep opgedoen het, te ondersoek.
"Ek wil die publiek gerusstel dat daar geen uitbreking of verspreiding van die siekte is nie," sê Masuku.
Die Nios sê daar is jaarliks in die winter 'n toename in die voorkoms van griep en dit is ook normaal dat die siekte vinnig in plekke soos huise en werkomgewings versprei.
"Nog 'n algemene plek waar sulke bondels griepinfeksies voorkom is by skole, omdat kinders groot griepdraers is en in die skoolomgewing dikwels in noue kontak met mekaar is. Dit is te wagte en nie rede tot kommer nie," sê die Nios in 'n verklaring.
Die Nios monitor die griepseisoen elke jaar deur verskillende programme en hoewel hoë vlakke in sy Viral Watch-program aangedui word, is die sogenaamde griep-impak (wat bepaal hoeveel kwaai griep in die seisoen aangemeld is) in dié stadium matig.
Die Nios sê dit is 'n verkeerde verwysing na 'n soort griep (H1N1) wat in 2009 uitgebreek het.
"Die subtipe-griep is 'n normale, seisoenale griepstam en tree op nes enige ander soort griep."
Ek gaan my geld terug vra by my dr. in Roodepoort. My siekbrief lieg dan as hy sê ek is afgeboek agv Varkgriep?
So as varkgriep dan nie 'n siekte is wat mense kan opdoen nie, beteken dit dan dat almal wat wel met varkgriep gediagnoseer is, varke is? Of was die dokter betrokke 'n kwak?
Ek slaan my hande saam in ongeloof…. nogals dr né
Beide ek en my kind… Nou 10 het die H1N1 virus in 2009 opgedoen en was inge-ent. Otjie Potjie is ons seker steeds! ???? ???? ????
Kan jy dit glo?! Hoe weet hulle nie van varkgriep nie? Hemel…hulle moet hulself vergewis van wat varkgriep.is..hulle ontken so n siekte…wil hulle nou stry met die dokters?